Encara que queda molt camí a assolir, en els darrers anys la societat ha incorporat valors de tolerància, respecte i igualtat que inclouen la perspectiva de gènere.
L'àmbit penitenciari també ha fet un esforç en aquest sentit.
Des de l'any 2009 tots els centres penitenciaris (CP) de Catalunya compten amb la figura del/la referent de gènere (RG) que vetlla per la incorporació de la perspectiva de gènere en la intervenció i en la pròpia institució.
A partir de 2017, els RGs' han constituït en comunitat de pràctica(CoP) del Programa Compartim.
No obstant això, als CP, es vincula massa sovint el gènere exclusivament a delicte i violència o queda delimitat a actuacions amb dones, perdent de vista el seu sentit holístic que impregna la quotidianitat de qualsevol persona, dins i fora de presó.
Fruit d'aquesta reflexió neix Gènere i presó.Programa de perspectiva i equitat de gènere en l'àmbit penitenciari, un programa que publiquem i presentem per primera vegada en aquesta Jornada, elaborat de forma col·lectiva i col·laborativa pels membres de la CoP de RG.
Farem una reflexió conjunta entre tots els agents implicats (persones privades de llibertat, personal de les entitats col·laboradores, professionals de Serveis Penitenciaris) sobre la incorporació de la perspectiva de gènere en l'àmbit de l'execució penal:
Quins objectius s'han assolit en els darrers anys?
Quines dificultats s'han presentat?
La Jornada començarà amb la presentació de la publicació Gènere i presó per part del grup redactor.
Després, la ponència dels dos antropòlegs convidats emmarcarà la violència simbòlica en la quotidianitat de les relacions de gènere.
A la segona part, dues taules rodones recolliran experiències fetes fins ara a l'àmbit penitenciari i reflexionarem sobre les propostes de futur.
9.45-10.15 h Presentació de la publicació col·laborativa Gènere i presó.
Programa de perspectiva i equitat de gènere
Samuel López Payán, graduat en Ciències Polítiques i de l'Administració, expert en temes de gènere i de la CoP RG
Elena Martín Hernández, tècnica del Servei de Rehabilitació de la Direcció General de Serveis Penitenciaris
Montserrat Pérez Rigol, bibliotecària del CP Brians 1-Dones
Jordi Sererols Serra, educador social del CP Brians 2, referent de gènere
Relacions de gènere i quotidianitat.
Una aproximació antropològica a la violència simbòlica
Olga Jubany Baucells, professora del Programa Serra Húnter, coordinadora del Grup de Recerca en Gènere Identitat i Diversitat ( GENI ) i directora de la European Social Research Unit ( ESRU ), al Departament d'Antropologia Social de la Universitat de Barcelona (UB)
Jordi Mas Grau, investigador post-doctoral i professor de la UB, membre del GENI i de l'ESRU
Pràctiques d'inclusió de la perspectiva de gènere a la rehabilitació
Xeito S. Fole, coordinador del projecte Acompanyament a persones LGBTI+ a centres penitenciaris, de l'associació ACATHI, Migració, refugi i diversitats LGBTIQ+
Ester Tolosa Corrales, psicòloga d' El Safareig
Esther Fernández Zapata, tècnica de salut de la Federació d'Associacions Gitanes de Catalunya ( FAGiC )
Montse Pérez Rigol, bibliotecària del CP Brians 1-Dones, referent de gènere
Reptes de l'abordatge del gènere en el context penitenciari
Montserrat Figueras, Amanda Gerónimo, Luisa Castilla, José Antonio Buera i Manuel Fernández, voluntaris/àries que intervenen en els programes relacionats al gènere actualment aplicats a CP
14-14.15 h Torn obert de paraules i cloenda.